***Mario & Luigi: Bowser's Inside Story*** (japansk: マリオ&ルイージRPG3!!!, Mario & Luigi RPG 3!!!) er et rollespill utviklet av AlphaDream og gitt ut av Nintendo for Nintendo DS. Det ble gitt ut i Japan februar 2009, i Nord-Amerika september 2009 og i Europa og Australia oktober samme året. Spillet er det tredje i *Mario & Luigi*-serien, etter henholdsvis *Mario & Luigi: Superstar Saga* og *Partners in Time*.

I 2019 ble en spillet gjenutgitt i oppusset versjon på Nintendo 3DS under navnet Mario & Luigi: Bowser's Inside Story DX + Bowser Jrs Journey. Nyutgaven forbedrer på originalen ved å blant annet gjøre grafikken bedre, opplæringene valgfrie å gå igjennom og legger til bossene Bowser slåss som i giga form som valgfrie, vanskeligere versjoner av seg selv. Nyutgivelsen byr også på et sidespill kalt Bowser Jrs Journey, som går ut på at man får se Bowser Jr og Koopalingene sitt perspektiv og rolle under historien, handlingen foregår parallelt med hovedhistorien der Mario, Luigi og Bowser er opptatt med å stoppe Fawful. Modusen har samme kampsystem som forgjengeren Minion Quest: The Search For Bowser som var inkludert i Mario & Luigi: Superstar Saga DX + Bowser's Minions.

Spillet
-------

I *Mario & Luigi: Bowser's Inside Story* bytter spilleren mellom tre karakterer å styre. Mario og Luigi er på innsiden av Bowser i den første delen av spillet, hvor de utforsker et miljø i 2-D plattform-stil. Kampene er turbaserte, og de blir startet ved å komme borti fiender. Bowser utforsker Soppriket (*Mushroom Kingdom*) i et perspektiv sett ovenfra, mye likt tidligere *Mario & Luigi*-spill. Et stykke ut i spillet kan Mario og Luigi komme seg ut av Bowser og utforske Soppriket. Duoen kan så benytte rør for å komme tilbake inn i kroppen til Bowser.

Spillet bruker det samme kampsystemet som de to spillene før. I tillegg til Mario og Luigi er Bowser nå også en spillbar karakter i kampsekvensene. Kampsystemet til Bowser er ganske likt det til Mario og Luigi, men med noen små forskjeller; Bowser slåss alene, men er langt sterkere enn Mario-brødrene. Et stykke ut i spillet lærer Bowser å inhalere inn fiendene sine, noe som lar Mario og Luigi slåss mot fienden inne i Bowser.

Referanser
----------

1. ↑  «Mario & Luigi: Bowser's Inside Story». *Behind The Voice Actors*. Besøkt 4. mars 2016.
2. ↑  «Mario and Luigi: Bowser's Inside Story». *www.nintendo.com*. Besøkt 4. mars 2016.
3. ↑  «Mario & Luigi: Bowser's Inside Story». *Eurogamer.net*. Besøkt 4. mars 2016.
4. ↑  «Mario & Luigi: Bowser's Inside Story - Nintendo DS - GameSpy». *ds.gamespy.com*. Besøkt 4. mars 2016.

Eksterne lenker
---------------

* (en) *Mario & Luigi: Bowser's Inside Story* hos MobyGames Rediger på Wikidata

* (en) *Mario & Luigi: Bowser's Inside Story* på Internet Movie Database Rediger på Wikidata

* (en) *Mario & Luigi: Bowser's Inside Story* på Behind The Voice Actors Rediger på Wikidata

* (en) *Mario & Luigi: Bowser's Inside Story* hos Internet Game Database Rediger på Wikidata

* (en) *Mario & Luigi: Bowser's Inside Story* hos VGMdb Rediger på Wikidata

* (en) *Mario & Luigi: Bowser's Inside Story* hos GameFAQs Rediger på Wikidata

| * v
* d
* r
*Mario*-rollespill |
| --- |
| Paper Mario | *Paper Mario* • *The Thousand-Year Door* • *Super Paper Mario* • *Sticker Star* • *Color Splash* |
| Mario & Luigi | *Superstar Saga* • *Partners in Time* • *Bowser's Inside Story* • *Dream Team Bros.* • *Paper Jam Bros.* |
| Andre spill | *Super Mario RPG* • *Puzzle & Dragons Z + Super Mario Bros. Edition* • *Mario + Rabbids Kingdom Battle* |

Portal: Videospill